CELEX: 62014CN0363
Language: mt
Date: 2014-07-28 00:00:00
Title: Kawża C-363/14: Rikors ippreżentat fit- 28 ta’ Lulju 2014 – Il-Parlament Ewropew vs Il-Kunsill tal-Unjoni Ewropea

22.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/10
            
         Rikors ippreżentat fit-28 ta’ Lulju 2014 – Il-Parlament Ewropew vs Il-Kunsill tal-Unjoni Ewropea
   (Kawża C-363/14)
   2014/C 329/12
   Lingwa tal-kawża: il-Franċiż
   
      Partijiet
   
   
      Rikorrent: Il-Parlament Ewropew (rappreżentanti: F. Drexler, A. Caiola, M. Pencheva, aġenti)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla d-Deċiżjoni ta’ Implimentazzjoni tal-Kunsill 2014/269/UE tas-6 ta’ Mejju 2014 li temenda d-Deċiżjoni 2009/935/ĠAI fir-rigward tal-lista ta’ Stati terzi u organizzazzjonijiet li magħhom il-Europol għandu jikkonkludi ftehimiet (1);
            
         
               —
            
            
               tikkundanna lill-konvenut għall-ispejjeż kolha.
            
         
      Motivi u argumenti prinċipali
   
   Insostenn tar-rikors tiegħu, il-Parlament Ewropew jinvoka tliet motivi.
   Fl-ewwel lok, il-Parlament Ewropew jikkontesta l-użu, mill-Kunsill, ta’ proċedura deċiżjonali żbaljata għall-adozzjoni tad-Deċiżjoni 2014/269/UE. B’dan il-mod il-Parlament jiddeduċa li l-Kunsill mhux biss kiser it-Trattati iżda wkoll kiser il-forom proċedurali sostanzjali.
   Fit-tieni lok, il-Parlament Ewropew jilmenta li l-Kunsill uża jew bażi legali mħassra permezz tad-dħul fis-seħħ tat-Trattat ta’ Lisbona, jew bażi legali sekondarja, li hija illegali skont il-ġurisprudenza tal-Qorti tal-Ġustizzja.
   Fl-aħħar lok, skont il-Parlament, il-lista ta’ Stati u organizzazzjonijiet terzi li magħhom Europol għandu jikkonkludi ftehimiet tikkostitwixxi element rilevanti fil-qasam leġiżlattiv. Dan l-element għandu jiġi kkunsidrat mil-leġiżlatur tal-Unjoni, bħala element essenzjali tal-kwistjoni rregolata. Konsegwentement, il-bażi legali kif ukoll il-proċedura li l-Kunsill użat ma humiex legalment korretti.
   
      (1)  ĠU L 138, p. 104